钦定古今图书集成/理学汇编/经籍典/第056卷 > 税与权易学启蒙小传 > 《天地自然本数》
## 钦定古今图书集成/理学汇编/经籍典/第056卷 > 税与权易学启蒙小传 > 《天地自然本数》

自一二三四五之生数积之，应《易》有太极至八卦之
十五数。自天一地十积之，亦应天地五十有五之数。
本五十五数中之五，谓之神数。以此五神数，而运大
衍之五十数也。五十五数中之一，此太极也。居天五
之中，驾四象而生八卦。《河图》《洛书》实互用之。一为太
极，而居五之中；五又为皇极，而居四象八卦之中。此
“《河图》《洛书》皆五居中而十寄位焉。前而一二三四以
五为中；后而六七八九亦以五为中；则一为始而九
为终。十以阴之盈数偶阳而成之，故《河图》《洛书》”皆中
虚五与十而止见九位焉耳。羲文则之，定为乾坤奇
偶之九画以作八卦，又重而为六十四卦。大哉九乎！
此天地自然之文，而象数之大原也。自汉以来。诸儒
异说。今本邵氏《观物篇》而正之。